laion/Wikipedia-Exotic huggingface dataset:
שער שומרון

שער שומרון הוא אזור תעשייה בהקמה, בשטח של 2,700 דונם ממזרח לראש העין, משני צדדיו של כביש 5. שער שומרון צפוי להיות אזור התעשייה הגדול ביותר שיוקם ביהודה ושומרון, עם תכנון ל-2 מיליון מטר בנוי. על פי התכנון הוא יכלול שטחים למסחר ומשרדים, שטחים למבני ציבור ושטחים לתעשייה. במסגרת הפרויקט ישדרג מסוף התחבורה במחלף שער שומרון והוא צפוי לכלול גם תחנת רכבת במסגרת מסילת ראש העין–אריאל - צומת תפוח. הקרקעות באזור הוגדרו כאדמות מדינה בשטח C, והן נמצאות ממערב לגדר ההפרדה. את אזור התעשייה תנהל החברה לפיתוח השומרון. לצד אזור התעשייה שער השומרון יוקם בית העלמין חדש, שיהיה הגדול ביותר ביהודה ושומרון ובו עשרות אלפי מקומות קבורה. את התוכנית יזמו במשותף, בתחילת שנות ה-2000, המועצה האזורית שומרון, המועצה המקומית אלקנה והמועצה המקומית אורנית. במסגרת תוכנית אב אזורית בשם "שער שומרון - נחל רבה". מטרת התוכנית היא לייצור רצף התיישבותי של שטח בנוי בין היישובים אלקנה, אורנית, עץ אפרים, שערי תקוה וראש העין. מטרה נוספת היא להגדיל את הכנסות המועצות המקומיות מארנונה על עסקים. באפריל 2020 אישרה מועצת התכנון העליונה במנהל האזרחי את התוכנית להקמת אזור התעשייה. אזור התעשייה שער שומרון מתוכנן לקום צמוד לנחל רבה, אחד מיובליו של נחל הירקון, באזור שבו קיים רצף שטחים פתוחים בעלי חשיבות אקולוגית ונופית. נחל רבה והגבעות שמסביב לו מתפקדים כאחד מהמסדרונות האקולוגיים המתמעטים בישראל, והאזור מאפשר תנועת חיות בר. בניית אזור התעשייה תפגע באופן קשה במסדרון אקולוגי זה. בנוסף יפגע הפיתוח במי התהום שבאקוויפר אגן הירקון. ויהרוס שטח נרחב שהוא מרחב מחיה ייחודי למגוון של בעלי חיים וצמחים. ב-13 באוגוסט 2020, יזם חבר הכנסת עופר כסיף דיון בוועדת החוץ והביטחון על השפעת בניית אזור התעשייה על הסביבה. רוב חברי הוועדה (חברי הכנסת ניר ברקת, שרן השכל, אוריאל בוסו ומיכל שיר) תמכו במהלך הדיון בבניית אזור התעשייה, והיו בדעה שהפגיעה בסביבה תהיה מינימלית. אזור תעשייה בוסתני חפץ אזור תעשייה מעבר תרקומיא אורן זיו, מחאה בכניסה למחצבה בגדה: נגד הכיבוש והנזק לאקלים, באתר "שיחה מקומית", 22 בנובמבר 2020 הגר שיזף ובר פלג, עשרות מחו נגד בנייה במערכת אקולוגית ייחודית בגדה, שמונה עוכבו לחקירה, באתר הארץ, 23 בנובמבר 2020 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. לטבלת הדירוג המלא. מאזן מפוני מלחמת חרבות ברזל: מספר מפונים שנקלטו במועצה המקומית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 אזור התעשייה הגדול ביו"ש יוקם בשומרון, באתר המועצה האזורית שומרון גיא ליברמן, ‏"הנחתי", "קידמתי": להצהרות של שרי התחבורה על רכבת לצומת תפוח אין כיסוי, באתר גלובס, 23 בדצמבר 2019 אביב לביא, אזור התעשייה החדש שמתוכנן לקום ליד אורנית הוא מפגע אקולוגי ומדיני גם יחד, באתר זמן ישראל, 23 במאי 2020 חיים לוינסון, המינהל האזרחי העביר קרקעות במיליונים לחברה לפיתוח השומרון בניגוד להנחיות, באתר הארץ, 28 בינואר 2015 תוכנית אב שער שומרון-נחל רבה: נתוני הרקע לתכנון, ספטמבר 2013 צפריר רינת, 2,700 דונם של טבע: המדינה מתכננת אזור תעשייה על מערכת אקולוגית ייחודית בגדה, באתר הארץ, 21 במאי 2020 פרוטוקול דיון מהיר בנושא: "תוכנית להקמת אזור תעשייה על מערכת אקולוגית ייחודית בגדה המערבית", ועדת החוץ והביטחון, 13 באוגוסט 2020
זולטאן ואגו

זולטאן ואגו (במקור וייס, בהונגרית: Vágó Zoltán; פאסטו, 26 בדצמבר 1892 – 2 בספטמבר 1976) היה כדורגלן ומאמן כדורגל יהודי-הונגרי. אחיו הצעיר של אנטל ואגו (טוני) כדורגלן נבחרת הונגריה שנרצח בשואה. זולטאן שיחק במועדון ההתעמלות טרזווארוש 15 משחקי ליגה בליגה הראשונה בהונגריה בין השנים 1910 ל־1913 ולאחר מכן תקופה קצרה במ.ט.ק. בודפשט. קריירת המשחק שלו כשחקן נקטעה על ידי מלחמת העולם הראשונה. כקצין מילואים הוצב בחזית האיטלקית, שם נורה בזרועו ונפצע קשה. חייו במגרשי הכדורגל המשיכו כמנהל ספורט וכמאמן. ואגו אימן בשצ'צ'ין (אז גרמניה) משם עברה המשפחה לרואן שבצפון צרפת. בשנת 1936 הוא אימן חצי עונה את קבוצת הכדורגל של שלגוטריאן. בעונת 1936–1937 אימן את קבוצת הכדורגל סנט אטיין בצרפת. לאחר מלחמת העולם השנייה בין השנים 1945–1946 הוא אימן את קבוצת מ.ט.ק. בודפשט, איתה ניצח ב-18 משחקים מתוך 37, 6 תוצאות תיקו ו-13 הפסדים. לאחר מכן אימן קבוצות הונגריות קטנות יותר. לאחר שאימן את קבוצת סנט אטיין הוא חזר עם משפחתו להונגריה. ואגו ורעייתו שרדו את השואה בגטו בודפשט. בתם ז'וזאנה עבדה באויפשט, אך גורשה תחילה לאושוויץ ולאחר מכן למאוטהאוזן, שם שוחררה ושרדה את השואה. בנם, קארוי, נשאר בצרפת התחתן ועבד כמהנדס כימיה. בשנת 1942 נשלח קארוי על ידי הנאצים למחנה הריכוז דראנסי שליד פריז. משם נשלח לסוביבור ואחר כך לאושוויץ, שם ניספה בשנת 1943. לזולטאן משפחה בישראל מתגוררים בנתניה לשם משפחה וייס Azok a csodálatos Vágó (Weisz) fiúk (בהונגרית) "Vágó Zoltán profilja a magyarfutball.hu-n". magyarfutball.hu. 2019-05-24. "Vágó Zoltán profilja a nela.hu-n". nela.hu. 2019-05-24. אורכב מ-המקור ב-2016-03-04.
אדוריאנהאזה

אדוריאנהאזה (בהונגרית: Adorjánháza) הוא כפר במחוז וספרם שבמרכז הונגריה. בשנת 1949 התאחד הכפר עם אגראליה ובשנת 1991 נפרדו מחדש לשני כפרים נפרדים. באדוריאנהאזה חיו יהודים בתקופות זמן שונות: מדיה וקבצים בנושא אדוריאנהאזה בוויקישיתוף אתר האינטרנט הרשמי של אדוריאנהאזה (בהונגרית) (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
לוחמים לחיים

עמותת "לוחמים לחיים" היא עמותה ישראלית התומכת בלוחמים הסובלים מהלם קרב ומלווה אותם בכל תחומי החיים. העמותה הוקמה ב-2017, על ידי עידו גל רזון ובן גור לוי, לוחמים שנפצעו במהלך שירותם הצבאי והתמודדו עם הקושי במיצוי זכויותיהם לאחר הפציעה. העמותה הוקמה בעקבות זעקתו של לוחם חטיבת גולני – סמ"ר עידו גל-רזון בתאריך 11 בנובמבר 2015 בכנסת ישראל בוועדה אשר דנה בזכויותיהם של לוחמי צה"ל שנפצעו בעת שירותם הצבאי. גל-רזון – לוחם שנפצע בעזה בשנת 2007 ואיבד רבים מחבריו בקרבות – זכה להכרה רק לאחר קול הצעקה שהקים בכנסת וההד התקשורתי שנוצר, הבין שיש גם דרך אחרת לסייע לשאר הלוחמים ההלומים ויצא במסע אישי להקמת העמותה על ידי גיוס מתנדבים ומסעות הסברה בכל רחבי הארץ. שימוש כעמוד תווך וקרן אור עבור הלוחמים הפצועים שזקוקים לתמיכה. הקמת מרכז טיפולי, שיקומי, ייעודי, המתמחה בטיפול בפוסט-טראומה. סיוע ומימון תהליכים רפואיים ומשפטיים הנדרשים להכרה מלאה בזכויות הלוחם הפצוע ובאיכות חייו. יצירת מודעות ושינוי תודעתי בציבור בישראל ביחס לפוסט טראומה, PTSD, והשלכותיהם על הלוחמים. העמותה מסייעת ומממנת תהליכים רפואיים ומשפטיים הנדרשים ללוחמים ולוחמות פוסט-טראומטיים והלומי קרב על מנת שיקבלו את ההכרה והזכויות להם הם זכאים על פי חוק. פרויקט "חבל זוג" - בפרויקט זה נפגשים לוחמים פוסט טראומטיים עם לוחמים שאינם פוסט-טראומטיים, הלוחמים נחלקים לצוותים של פצוע ולוחם חונך. במהלך שנה נפגשים הלוחמים פעם בשבוע ולומדים להשיט סירות מפרש באורך 21 רגל. פעילות הלוחמים המתנדבים כוללת גם שימוש ככתף תומכת ללוחמים הפצועים אשר מסייעת להם לחזור לחברה לפעילות ולניהול אורח חיים תקין יותר. משנת 2018 קיים שיתוף פעולה עם לשכת עורכי הדין אשר הוציאה קול קורא להתנדבות של חברי הלשכה לטובת לוחמים במסגרת העמותה. בשנת 2018 לכבוד חגיגות ה-70 למדינת ישראל, יצא מועדון הכדורגל מכבי תל אביב בקולקציית חולצות עליהן הודפס סמל העמותה. שחקני המועדון הציגו את החולצה במעמד נשיא המדינה בבית הנשיא, ועלו למשחק כאשר הם לבושים בחולצות המועדון עם הדפס של סמל העמותה. המועדון תרם 10 ש"ח מכל מכירה של חולצה. מדובר בפעם הראשונה שבה הקבוצה שינתה את מדיה מאז שהיו כחול-צהוב. מדי שנה עורכת העמותה ערב גאלה במטרה להתרים כסף למימון ההליכים המשפטיים ומיצוי זכויות הלוחמים אשר חברים בעמותה ולמען המשך קיומה. דיון סוער בוועדת החוץ והביטחון על הטיפול בהלומי קרב, 11 ביולי 2017, י"ז בתמוז תשע"ז, באתר הכנסת. אתר האינטרנט הרשמי של לוחמים לחיים לוחמים לחיים, ברשת החברתית פייסבוק לוחמים לחיים, באתר "גיידסטאר ישראל" עמותת לוחמים לחיים - עידו גל רזון, ברשת החברתית פייסבוק יפעת הללי אברהם, ‏הכוכבים נרתמים למען "לוחמים לחיים", באתר ‏מאקו‏, 19 במרץ 2018 אביב אלוש התגייס לעזור להלומי הקרב, 12 במרץ 2018, בערוץ 20. מיכל פעילן, ‏פרויקט מיוחד: מסע הייסורים של הלומי הקרב, באתר ‏מאקו‏, 25 בנובמבר 2019 הצטרפו לפורום עורכי הדין של לוחמים לחיים, 27 במרץ 2018 בקול קורא באתר לשכת עורכי הדין בישראל. רז אמיר, ‏לכבוד חגיגות ה-70: מכבי ת"א השיקה חולצה, באתר ONE‏, 15 באפריל 2018 מדינת ישראל חוגגת 70, אסף שמש, 15 באפריל 2018, באתר מכבי תל אביב.
ישיבת ירוחם

האם התכוונתם ל... הישיבה הגדולה בירוחם – ישיבה גבוהה שנוסדה בידי הרב רפאל יונה טיקוצ'ינסקי ישיבת ההסדר ירוחם – ישיבת הסדר שנוסדה בידי שמוליק בן-שלום (פרידמן)
יחסי מוזמביק–מקסיקו

יחסי מוזמביק–מקסיקו הם היחסים הדיפלומטיים בין מדינות מקסיקו המאוחדות לרפובליקה של מוזמביק. שתי המדינות חברות באו"ם. במהלך סחר העבדים האטלנטי, פורטוגל וספרד העבירו עבדים אפריקאים רבים ממוזמביק למקסיקו שם הגיעו בעיקר לעיר הנמל וראקרוס. ביוני 1975 קיבלה מוזמביק את עצמאותה מפורטוגל. מקסיקו ומוזמביק כוננו יחסים דיפלומטיים ב-26 בפברואר 1988. מאז כינון היחסים הדיפלומטיים; היחסים בין שתי המדינות התרחשו בעיקר בפורומים רב-צדדיים כמו האומות המאוחדות. באוקטובר 1986 מקסיקו קראה לחקירה באו"ם על מותו של נשיא מוזמביק, סמורה מקל, לאחר שהמטוס שלו התרסק בדרום אפריקה. ביוני 1999 נפגש שרת החוץ המקסיקנית רוסאריו גרין עם נשיא מוזמביק, ז'ואקים שיסאנו, בעוד שניהם השתתפו בהשבעה של נשיא דרום אפריקה, תאבו מבקי בפרטוריה. במרץ 2002 ביקר ראש ממשלת מוזמביק, פסקואל מוקומבי, במקסיקו כדי להשתתף בוועידת מונטריי. במהלך ביקורו נפגש ראש הממשלה מוקומבי עם נשיא מקסיקו ויסנטה פוקס. בדצמבר 2010 ביקרה שרת הסביבה של מוזמביק, אלסינדה אבראו, במקסיקו כדי להשתתף בוועידת האקלים של האו"ם בשנת 2010 בקנקון. באוקטובר 2015 ביקר שר המשפטים של מוזמביק, ז'וזה איבראימו אבודו במקסיקו, ונפגש עם נציב זכויות האדם הלאומי של מקסיקו, לואיס ראול גונסאלס פרס. במהלך הביקור הסכימו שתי המדינות לפיתוח פעילויות משותפות בתחום ההגנה והפצת זכויות האדם, הכשרה וייעוץ בין שתי המדינות. ביקורים רמי דרג ממוזמביק למקסיקו ראש ממשלת מוזמביק פסקול מוקומבי (2002) השר לאיכות הסביבה אלסינדה אבראו (2010) שר המשפטים חוסה איבראימו אבודו (2015) בשנת 2004, שתי המדינות חתמו על הסכם בשיתוף פעולה חינוכי ותרבותי. שתי המדינות מנהלות בימים אלה (2020) משא ומתן על מזכר הבנות להקמת מנגנון התייעצות בענייני אינטרסים הדדיים. בשנת 2018 הסתכם הסחר בין שתי המדינות ב-14 מיליון דולר. הייצוא העיקרי של מקסיקו למוזמביק כולל: מוצרי חלב; טרקטורים; מקררים; כרטיסים המסופקים עם שבב מעגל משולב; מכשירי חשמל; תַמרוּקִים; ובירה מאלט. הייצוא העיקרי של מוזמביק למקסיקו כולל: טבק, אילמניט, מעגלים מודולריים, מודולי כוונון להקה, ורמיקוליט ודגימות זואולוגיות גזור וחלקיהם. מקסיקו מוסמכת למוזמביק משגרירותה בפרטוריה, דרום אפריקה. מוזמביק מוסמכת למקסיקו משגרירותה בוושינגטון די. סי., ארצות הברית. Afrodescendientes en México (in Spanish) Bilateral relations between Mexico and Mozambique (in Spanish) Cronologia de Noticicias de México: 1987 (in Spanish) Historia de las Relaciones Internacionales de México: page 142 (in Spanish) Summit-level participation: Mozambique COP16 CNDH: José Ibraimo Abudo (in Spanish) "Mexican Ministry of the Economy: Mozambique (in Spanish)". אורכב מ-המקור ב-2019-07-28. נבדק ב-2019-12-03. Embassy of Mexico in South Africa Embassy of Mozambique in the United States
אגראליה

אגראליה (בהונגרית: Egeralja) הוא כפר במחוז וספרם שבמרכז הונגריה. בשנת 1949 התאחד הכפר עם אדוריאנהאזה ובשנת 1991 נפרדו מחדש לשני כפרים נפרדים. באגראליה חיו יהודים בתקופות זמן שונות: מדיה וקבצים בנושא אגראליה בוויקישיתוף אתר האינטרנט הרשמי של אגראליה (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
סיידקאר

סיידקאר הוא קוקטייל המוכר רשמית על ידי איגוד הברמנים הבינלאומי המורכב מ-1.5 מנות (45 מ"ל) קוניאק, 3/4 מנה (22.5 מ"ל) טריפל סק, 3/4 מנה (22.5 מ"ל) מיץ לימון. את כל המרכיבים מוזגים לשייקר עם קרח, מנערים היטב וממושכות - ומסננים אל כוס גביע (coup) מקוררת. הקוקטייל נולד בעשור השני של המאה ה-20, בלונדון או בפריז, ככל הנראה אחרי מלחמת העולם הראשונה או במהלכה. יש האומרים כי הוא זכה לפופולריות שלו בארצות הברית ובמהלך תקופת היובש לאור העובדה שמזכיר בצבעו מיץ תפוזים. סיידקאר נקרא על שם הסירה של אופנוע סירה, שהיה פופולרי באותן שנים. מקורו המדויק של הקוקטייל אינו ברור: אחת מהטענות היא שהוא נוצר בידי המוזג של מלון ריץ בשנת 1922 ובאחרות - על ידי הארי מקלהון, הברמן המיתולוגי של הארי׳ז ניו יורק בר שבפריז. הקוקטייל מצריך ניעור נמרץ במיוחד על מנת להעניק לסיידקאר את המרקם והצבע המיוחדים לו. מדיה וקבצים בנושא סיידקאר בוויקישיתוף סיידקאר, באתר liquor.com טל גנץ, ‏שקשק לי קוניאק: קוקטיילים על קוניאק, באתר מעריב אונליין, 4 באפריל 2017 רועי ירושלמי, סיידקאר - המתכון הקלאסי שמכינים עם 3 מרכיבים בלבד - ובקלי קלות, באתר רקס, 1 בנובמבר 2020 ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
סרט טריקים

סרטי טריקים היו בהיסטוריה המוקדמת של הקולנוע סרטים אילמים קצרים שנועדו להציג אפקטים מיוחדים חדשניים. סוגת סרטי הטריקים פותחה על ידי ז'ורז' מלייס בכמה מהניסויים הקולנועיים הראשונים שלו, ויצירותיו נותרו הדוגמאות הקלאסיות ביותר לז'אנר. ניסויים מוקדמים אחרים כללו את אנשי הפעלולים הצרפתים אמיל (אנ') ווינסנט איסולה (אנ'), הקוסמים הבריטיים דייויד דוונט (אנ') וג'ון נוויל מסקלין (אנ'), והקולנוענים האמריקאים בילי ביצר (אנ') וג'יימס סטיוארט בלאקטון (אנ'). בשנים הראשונות של הסרט, במיוחד בין השנים 1898–1908, היו סרטי הטריקים אחד מהסוגות הקולונעיות הפופולריות ביותר בעולם. לפני 1906 הייתה זו ככל הנראה הסוגה השנייה הנפוצה ביותר בקולנוע, כשרק סרטי אקטואליה (אנ') היו פופולריים יותר. הטכניקות שנחקרו בסרטי הטריקים הללו כללו הילוך איטי (אנ') ומהיר (אנ') שנוצרו על ידי שינוי מהירות הפעלת המצלמה. מכשיר העריכה שנקרא splice substice, ואפקטים שונים במצלמה, כגון חשיפה מרובה (אנ'). "חידושי טריקים" (Trick novelties), כפי שהבריטים כינו לעיתים קרובות סרטי טריקים, היו אופנתיים מאוד בבריטניה, כאשר הבמאים רוברט ו. פול (אנ') וססיל הפוורת (אנ') יצרו סרטים מסוגה זו. ג'ון האוורד מרטין (Howard Martin), מצמד יוצרי הסרטים קריקס ומרטין (Cricks and Martin), הפיק סרטי טריקים פופולריים כבר בשנת 1913, כשהחל לייצר סרטים לבדו. עם זאת, ההתעניינות הבריטית בסרטי טריקים דעכה בדרך כלל עד שנת 1912, ואפילו הפקה משוכללת כמו "כיבוש הקוטב (אנ')" של מלייס התקבלה בקרירות יחסית. אלמנטים של סגנון סרטי הטריקים שרדו בבדיחות חזותיות (אנ') של סרטי קומדיה אילמים (אנ'), כמו שרלוק ג'וניור (אנ') של באסטר קיטון. האופי המרהיב של סרטי הטריקים המשיך להתקיים גם בסוגות אחרות, כולל סרטים מוזיקליים, סרטי מדע בדיוני, סרטי אימה וסרטי הרפתקנים (אנ'). אין לבלבל בין סרטי טריקים לבין סרטים אילמים קצרים הכוללים מעשי קסם בימתיים קונבנציונליים ("סרטים של טריקים", כלשונו של היסטוריון הקולנוע מתיו סולומון). במקום זאת, סרטי טריקים יוצרים אשליות בטכניקות קולנועיות. סרטי טריקים בדרך כלל משדרים הומור תוסס, שנוצר לא על ידי בדיחות או מצבים קומיים כמו על ידי השתובבות הטמונה בהופעת אירועים בלתי אפשריים. כפי שציין הפילוסוף נואל קרול, הקומדיה בסגנון סרטי הטריקים של מלייס היא "עניין של שמחה הנולדת מתמורות מופלאות ואירועים בלתי אפשריים פיזית", "קומדיה של שחרור מטאפיזי החוגגת את האפשרות להחליף את חוקי הפיזיקה בחוקי הדמיון". Richard Abel, The Cine Goes to Town: French Cinema, 1896-1914, Updated and Expanded Edition, University of California Press, 1998, ISBN 9780520912915 Simon Popple, Joe Kember, Early Cinema: From Factory Gate to Dream Factory, Wallflower Press, 2004, ISBN 9781903364581 מדיה וקבצים בנושא סרט טריקים בוויקישיתוף Matthew Solomon, Up-to-Date Magic: Theatrical Conjuring and the Trick Film, Theatre Journal Vol. 58, No. 4, December 2006 (המאמר זמין לצפייה במאגר JSTOR לאחר הרשמה) Solomon, Matthew (בדצמבר 2006), "Up-to-Date Magic: Theatrical Conjuring and the Trick Film", Theatre Journal, 58 (4): 595–615, doi:10.1353/tj.2007.0032, JSTOR 25069917 {{citation}}: (עזרה) Carroll, Noël (1996), Theorizing the Moving Image, Cambridge: Cambridge University Press Greg M. Colón Semenza, Bob Hasenfratz,The History of British Literature on Film, 1895-2015, Bloomsbury Publishing USA, 2015, ISBN 9781623561154 Camera back for trick photography Low, Rachael (1997), History of British Film, vol. 2, London: Routledge, p. 180
עריקה

עריקה היא נטישה או נסיגה של אדם מגוף או מדינה כלשהי שיש לו חוב אמונים או אחריות אליהם. ביחידות צבא, זוהי הפעולה של עזיבת היחידה מתוך כוונה שלא לחזור. ערך מורחב – עריקות בצה"ל במדינת ישראל נוהג גיוס חובה, שאינו נעוץ רק בצורך ביטחוני אלא גם באתוס של צבא הגנה לישראל כצבא העם. על-פי אידיאל זה, תפקיד השירות הצבאי להוות בין היתר "כור היתוך", במסגרתו מגויסים נערים מכל שכבות האוכלוסייה ומשתלבים בחברה ובצבא. התפיסה הנוהגת היא אפוא שאידיאל זה, מצריך את העמדתם לדין של חיילים שאינם מתייצבים לשירות ולא קיבלו פטור חוקי, בין אם באמצעות השתמטות או באמצעות עזיבת הצבא במהלך שירות פעיל. לצורך הגשמת אידיאל זה, מעמיד צה"ל מדי שנה כ-1,300 נעדרים מן השירות לדין פלילי, מה שמביא אותם להשתחרר מן הצבא עם רישום פלילי. החל מ-2019, חלקם ישתחררו מהצבא עם רישום פלילי מופחת, המקביל בהשלכותיו לתוצאת אי-הרשעה בבית משפט אזרחי. בצבא ארצות הברית, אדם מוגדר עריק כאשר הוא נעדר מעמדתו ללא אישור מתאים. אותו אדם ייגרע מרשימת השמות של אותה יחידה לאחר 30 יום ויירשם כעריק. אולם לפי חוק הצבא האמריקאי, עריקה אינה נמדדת לפי הזמן שהעריק נמצא מחוץ ליחידתו אלא לפי הקריטריונים הבאים: עזיבת היחידה או העמדה מתוך כוונה שלא לחזור לעולם. הימנעות מביצוע משימה מסוכנת או השתמטות מחובה חשובה. התגייסות או קבלת מינוי באותו חיל או בחיל אחר מבלי לגלות שלא עזב את יחידתו הקודמת בצורה מסודרת. הצטרפות לכוח לוחם זר שלא ברשות המדינה. אדם שנעדר מיחידתו למשך יותר מ-30 יום אך חוזר מרצונו או מביע כוונה כנה לחזור עלול עדיין להחשב לעריק, בזמן שאדם שנעדר פחות מ-30 יום, שניתן להראות באופן אמין שאין בכוונתו לחזור (למשל, אם הצטרף לכוחות המזוינים של מדינה אחרת), עלול גם הוא להישפט על עריקות. מחמוד עבאס חילמי בסאם עאדל מוניר רדפא
יחסי גרמניה–מוזמביק

יחסי גרמניה–מוזמביק הם היחסים הדיפלומטיים בין הרפובליקה הפדרלית של גרמניה לרפובליקה של מוזמביק. שתי המדינות חברות באו"ם. גרמניה המערבית כוננה יחסים דיפלומטיים עם מוזמביק כבר בשנת 1975, השנה בה קיבלה המדינה עצמאות. מוזמביקנים רבים למדו בגרמניה המערבית וכ-20,000 איש הועסקו שם כעובדי קבלן. לאחר סיום מלחמת האזרחים, גרמניה מילאה חלק בבניית מוזמביק מחדש. המספר הרב של ביקורים רמי דרג מעיד על האופי הנדיב של היחסים הדו-צדדיים. גרמניה סיפקה תמיכה רחבה בתהליך השלום, הפיוס והייצוב במוזמביק. שיתוף הפעולה לפיתוח הוא בראש סדר העדיפויות ביחסי גרמניה–מוזמביק, כאשר גרמניה מספקת כיום למדינה כ-50 עד 60 מיליון אירו בשנה. בסך הכל, מוזמביק קיבלה כ-1.3 מיליארד אירו במימון שיתוף פעולה פיתוח דו-צדדי מאז שנות השמונים. המוקד של שיתוף פעולה זה הוא בממשל תקין, חינוך, פיתוח כלכלי בר-קיימא, אנרגיה והגנה על המגוון הביולוגי. מוזמביק נהנית גם ממימון גרמניה תורמת לתוכניות תמיכה של האיחוד האירופי ולמוסדות רב-צדדיים. מוזמביק היא שותפת הסחר השלישית בחשיבותה בקהילת הפיתוח בדרום אפריקה (SADC). גילוי כמויות גדולות של משאבי טבע הניע את התעניינותן של חברות גרמניות במוזמביק. עם זאת, הדינמיקה הראשונית שהעניקה ליחסים הבילטרליים נפגעה בגלל המשבר הכלכלי והפיננסי החמור שהתחיל בשנת 2015 וגילוי השערורייות במדינה (אפריל 2016). ימי עסקים של מוזמביק מתקיימים באופן קבוע בגרמניה ואנשי עסקים גרמנים מבקרים לעיתים קרובות במדינה. הסחר הדו צדדי עם מוזמביק הסתכם ב-233.7 מיליון אירו בשנת 2018. האלומיניום הוא מוצר היצוא העיקרי של מוזמביק לגרמניה. משנת 2013 ואילך, היצוא הגרמני למוזמביק גדל משמעותית לפני שירד שוב במהלך שנות המשבר הכלכלי והפיננסי. בשנת 2018, הייצוא הגרמני למוזמביק עלה משמעותית פעם נוספת. גרמניה מחזיקה במוזמביק שגרירות במפוטו. מוזמביק מחזיקה בגרמניה שגרירות בברלין ו-3 קונסוליות במינכן, המבורג ושטוטגרט. מדיה וקבצים בנושא יחסי גרמניה–מוזמביק בוויקישיתוף יחסי גרמניה–מוזמביק, באתר משרד החוץ הגרמני יחסי גרמניה–מוזמביק באתר משרד החוץ הגרמני אתר על יחסי מדינות
תופעות לוואי (סרט, 2020)

תופעות לוואי (ברוסית: Побочный эффект) הוא סרט דרמה ואימה רוסי משנת 2020 בבימויו של אלכסיי קזאקוב ובכיכובם של סמיון סרזין, אלכסנדרה רוונקו, אנאטולי ז'וראבליוב, מריה קארפובה, סרגיי צ'רדאנצב, נטליה דדייקו, מריה אברמובה, מרינה ואסילייבה וסטפן דבונין. הסרט הופק בתמיכת קרן הקולנוע הרוסי ומשרד התרבות של רוסיה. לאחר ששודדים פורצים לחייהם המאושרים של אנדריי, אדריכל אמיד ואשתו אוליה, החלום היחיד של אנדריי הוא למחוק את הלילה הנורא ההוא מזיכרונותיה של אוליה. חיפושים נואשים אחר פתרון מובילים אותו לדירה מוזרה בבית על הגדה, כאשר הדיירת המסתורית מבטיחה תרופה "מיוחדת" במינה... סמיון סרזין אלכסנדרה רוונקו אנאטולי ז'וראבליוב מריה קארפובה סרגיי צ'רדאנצב נטליה דדייקו מריה אברמובה מרינה ואסילייבה סטפן דבונין "תופעות לוואי", במסד הנתונים הקולנועיים IMDb (באנגלית) "תופעות לוואי", במסד הנתונים הקולנועיים KinoPoisk (ברוסית) "תופעות לוואי" באתר kino-teatr.ru
בומבולוני

בומבולוני (באיטלקית ברבים: Bomboloni; ביחיד: Bombolone, בומבולונה) הן סופגניות איטלקיות (בדומה לברלינר (אנ')). את הבומבולונה אוכלים כחטיף או כקינוח. שמו של המאפה קשור מבחינה אטימולוגית ל"בומבה" (פצצה), ובאזורים מסוימים באיטליה, אותו סוג מאפה נקרא גם פצצה ("בומבה"). הקשר האטימולוגי נובע כנראה מהדמיון לרימון או לפצצה מיושנת, וייתכן שניתן לראות היום גם התייחסות לצפיפות הקלוריות הגבוהה של מתכון זה (כלומר, "פצצת קלוריות"). בעוד בומבולונה עשוי להיות קשור בעיקר לטוסקנה, הוא נחשב למאכל מסורתי באזורים אחרים באיטליה, אם כי עם שינויים קלים במתכון. באזורים שהיו בשליטת אוסטריה בעבר, כגון טרנטינו-אלטו אדיג'ה, ונטו ופריולי-ונציה ג'וליה, ההערכה היא שמסורת הבומבולוני מקורה ב"קראפפן" האוסטרי (כלומר, ברלינר), והמתכון שלהם שם כולל ביצים, שאינן מצויות בזן הטוסקני. לעיתים יש למאפייה שלטים בכתב יד עבורם, ומבקרת המזון אמילי ויז כתבה שאולי המבקרים לא יכולים לקחת סופגניות במילוי חם באזור עם סלמי חזיר בר וכריכים עם שמן כמהין המוצעים, אלא שתושבי טוסקנה נהנים מהם אפילו בחוף. הם נמכרים גם לעגלות על החוף והם נבדלים מעט מהסופגניות הממולאות במדינות אחרות בכך שהם מכניסים את המילוי מלמעלה, שם הוא נראה לעיתים, ולא מזריקים אותו מהצד. מסעדת "A Voce" בניו יורק מגישה אותם עם רוטב שוקולד, ופירנצה מעדיפה את הבומבולוני חמים, כשהם מוגשים "היישר מהתנור" ומלאים בפודינג, בשוקולד או בריבה. אוסף מוזיקה של הזמרת האיטלקייה ג'אנה נאניני משנת 1996 נקרא Bomboloni וכולל את השיר "Bomboloni" עם מילים על סופגניות חמות ופצצות. הקליפ כולל ריקודים שבטיים, תלבושות, פצצות שחורות עגולות עם נתיכים, וסופגניות רבות כשהן נאכלות, מוכות במחבטי בייסבול ונזרקות לכל עבר. מדיה וקבצים בנושא בומבולוני בוויקישיתוף Prodotti tipici toscani: bomboloni alla crema Bomboloni o Krapfen Emily Wise Miller The Food Lover's Guide to Florence: With Culinary Excursions in Tuscany page 156 https://www.flickr.com/ books.google.com 2007 Atlanta
Badlands (Live from Webster Hall)

Badlands (Live from Webster Hall) הוא אלבום ההופעה הראשון של הזמרת-יוצרת האמריקאית הלסי. האלבום יצא לאור ב-28 באוגוסט 2020, על ידי חברת התקליטים קפיטול רקורדס. אלבום ההופעה יצא לכבוד יום השנה החמישי לצאתו של אלבום הבכורה שלה Badlands. האלבום מכיל קונצרט בו הלסי ביצעה שירים שהיו חלק מהופעה חד פעמית הנקראת, "Badlands (Live from Webster Hall)", באולם "אולם וובסטר" שבניו יורק. ב-17 באוגוסט 2020, החלה הלסי להעלות בעמוד האינסטגרם שלה תמונות בהן מצטטת מילות מאלבום הבכורה שלה Badlands. לאחר מספר ימים שהעלתה ציטוטים מתוך שירי האלבום החלו לעלות מעריציה השערות שהלסי תוציא מהדורה מחודשת לאלבומה הבכורה לכבוד יום השנה החמישי לצאתו. ב-25 באוגוסט, הכריזה הלסי כי היא מתכוונת להוציא אלבום הופעה שיכיל את הופעתה באולם אולם וובסטר שהקליטה בניו יורק כחלק מהופעה חד פעמית הנקראת "Badlands (Live from Webster Hall)". האלבום יכלול דיסק ראשון כ-75 דקות מן הקונצרט ודיסק שני את מהדורת דלוקס של האלבום הבכורה Badlands, שיצא בשנת 2015. השירים אשר מן המופע הם שירים מהאלבום הבכורה שלה Badlands. ב-28 באוגוסט, יצא האלבום בכל רשתות המדיה דיגיטלית ושירותי הזרמות המוזיקה. מידע על האלבום Badlands באתר MusicBrainz האלבום Badlands באתר ספוטיפיי האלבום Badlands באתר דיזר האלבום Badlands באתר אפל מיוזיק Jordan, Chris. "Halsey helps employees of famed NYC club with new 'Badlands (Live from Webster Hall)'". Asbury Park Press. Badlands (Live from Webster Hall), Discogs (באנגלית) Halsey's First-ever Live Album 'Badlands (Live from Webster Hall)' Out Now; Watch, republicworld, ‏2020-08-31 (באנגלית) Verified 🌵 All We Do Is Drive, instagram, ‏2020-08-17 (באנגלית) there’s no use cryin about it, instagram, ‏2020-08-18 (באנגלית) please stop, you’re scaring me., instagram, ‏2020-08-23 (באנגלית) Halsey Setlist, setlist, ‏2020-08-31 (באנגלית) Halsey MAY 8 2019 WED Webster Hall, jambase, ‏2020-08-31 (באנגלית) Halsey helps employees of famed NYC club with new 'Badlands (Live from Webster Hall)', app, ‏2020-08-31 (באנגלית) Halsey announces first live album, ‘Badlands: Live From Webster Hall’, nme, ‏2020-08-31 (באנגלית) Badlands (Live from Webster Hall) by Halsey, spotify (באנגלית) Badlands (Live from Webster Hall) by Halsey, amazon (באנגלית) Badlands (Live from Webster Hall) by Halsey, apple (באנגלית) Badlands (Live from Webster Hall) by Halsey (באנגלית)